  Майя Бывальцева Искусственной шобретэн футбол бусыос Удмуртиысь ваньмаз каръёсын луозы, берпуметӥез кылдоз Можгаын. 2016-тӥ арын шобретэз валёзы нылпи сапортшколалэн стадионаз. Удмуртиысь кивалтэтлэн азьвалтэтэзлэн кенешоназ 25-тӥ оштолэзе со сярысь ивортӥз элькунысь физкультурая, спортъя но егитъёсын ужан политикая министр Игорь Краснов. «Можга берпуметӥез кар, кытын искусственной шобретэн стадионзы ӧвӧл на, соин ик туэ шобретэз отчы келяськомы. Озьы Удмуртиысь ваньмаз каръёсын футболэн шудыны искусственной шобретэн стадионъёс луозы», — вераз министр. Солэн кылъёсызъя, шобретэз вальыны инъетсэ лэсьтон понна элькун 20 миллион манет пала висъялоз. Элькун кивалтэт Россиысь спортъя министерствоен тупанкыллэсь ӵектоссэ умоен лыдъяз. Соя кунын футболэз азинтон программая стадионъёсты пуктыны Удмуртия федерал бюджетысь субсидия басьтоз. Солэн быдӟалаез — 11 миллион 357 сюрс 500 манет. Тегъёс: Спорт ИгорьКраснов Можга Удмуртия кивалтэт коньдон  